Motorový vozeň 812 ZSSK

**Motorové vozne radu 812** Železničnej spoločnosti Slovensko vznikli v rokoch 2001 až 2006 modernizáciou starších motorových vozňov 810 a prípojných vozňov 011 v ŽOS Zvolen.

## Konštrukcia

Pri modernizácii zostala zachovaná pôvodná vozňová skriňa aj podvozky, obe časti boli opravené. Interiér vozňa bol modernizovaný s novými čalúnenými sedadlami, determálnymi oknami, priestor bol odhlučnený. Najväčšou zmenou je však nový motor od firmy MAN, nová automatická prevodovka a nápravové prevodovky. Vďaka novému riadiacemu systému je možné používať viacčlenné riadenie. V priebehu modernizácií došlo k rôznym menším zmenám, napr. k inštalácii informačného systému pre cestujúcich.

Vozeň 812.008 bol modernizovaný na verziu LUX. Zmena sa dotkla hlavne interiéru: boli dosadené nové sedadlá v usporiadaní 2+2 v radoch za sebou (tzv. *letecké usporiadanie*), priestor pre cestujúcich je klimatizovaný, vonkajšie dvere majú dopytové otváranie.

## Vývoj a výroba

Po úspešných motorových vozňoch 811, ktoré vznikli čiastočne prestavbou, čiastočne ako novostavby, rozhodli ŽSR o modernizácii ďalších vozňov radu 810. Bol však zachovaný pôvodný dizajn, hydromechanický prenos výkonu a skrine pôvodných vozňov, ktoré boli kompletne opravené. Počas roka 2001 vznikli dva prototypy, do pravidelnej prevádzky boli zaradené v roku 2002. Prvých desať vozňov vzniklo z prípojných vozňov 011, ostatné z motorových vozňov 810. Modernizácie na rad 812 skončili na konci roka 2006, keď existovalo už 64 vozidiel a vznikal prototyp motorovej jednotky 813.

## Prevádzka
Motorové vozne boli vyvinuté pre zaistenie regionálnej dopravy (vozbu prevažne osobných vlakov) na vedľajších, neelektrifikovaných tratiach.
náhľad|268x268bod|Motorový vozeň 812 v pôvodnom nátere
V súčasnosti (grafikon vlakovej dopravy 2020/2021) sú dislokované vo väčšine dep na Slovensku, kde zaisťujú výkony na nasledovných vozebných ramenách:

* **Bratislava**
** vozeň nie je nasadený turnusovo, slúži ako záložný pre dopravu na trati Kúty - Skalica na Slovensku
* **Nové Zámky**
** Nové Zámky - Zlaté Moravce - všetky osobné vlaky
** Levice - Čata - Štúrovo - všetky osobné vlaky, často s prívesnými vozňami radu 012
** Čata - Šahy - všetky osobné vlaky
* **Zvolen**
** vozne nie sú nasadené turnusovo, slúžia ako záložné najmä pre trate Zvolen - Šahy, Zvolen - Banská Štiavnica a Zvolen - Lučenec - Fiľakovo (kým budú dodané všetky motorové jednotky 861.1)
* **Lučenec**
** Lučenec - Utekáč - hlavne v čase prepravných špičiek vypomáhajú na trati obsluhovanej prevažne motorovými jednotkami 813
* **Fiľakovo**
** Fiľakovo - Jesenské - Rimavská Sobota - Tisovec - spolu s breznianskymi motorovými vozňami 812 vozia všetky osobné vlaky
** Fiľakovo - Lučenec - niektoré osobné vlaky, na väčšine vozby sa však podieľajú motorové jednotky 861.1
* **Brezno**
** Brezno - Tisovec - Rimavská Sobota - Jesenské - Fiľakovo - spolu s fiľakovskými motorovými vozňami 812 vozia všetky osobné vlaky
** Brezno - Červená Skala - všetky osobné vlaky, jazdia tu súpravy s prívesnými vozňami radu 012
* **Poprad-Tatry**
** vozne majú voziť všetky osobné vlaky na trati Studený Potok - Tatranská Lomnica, avšak tieto sú často nahradzované motorovými jednotkami 813.11, kým motorové vozne 812 slúžia ako záložné, či posilové pre trať Poprad-Tatry - Kežmarok
** v lete tieto vozne bývali použité na vozbu turistických či pútnických sezónnych vlakov na tratiach Spišské Vlachy - Spišské Podhradie a Spišská Nová Ves - Levoča
* **Margecany**
** Margecany - Nálepkovo - Dobšinská Ľadová Jaskyňa - všetky osobné vlaky, vozia ich prevažne dvojice motorových vozňov 812
* **Humenné**
** Trebišov - Michaľany - všetky osobné vlaky, vozia ich prevažne dvojice motorových vozňov 812, v pracovných dňoch niektoré vlaky pokračujú až do Humenného
** Bánovce nad Ondavou - Veľké Kapušany - všetky osobné vlaky
** v piatky a nedele vozia spolu s prívesnými vozňami radu 012 niekoľko párov vlakov na tratiach Humenné - Prešov a Prešov - Kysak
** v prípade zlého stavu zvršku na trati Prešov - Bardejov tu nahrádzajú motorové jednotky 861.

## Pozri aj

* motorový vozeň 
* motorový vozeň 810
* motorový vozeň 811
* motorová jednotka 813
* motorová jednotka 813.1 (článok na Českej wikipedii)
* motorová jednotka 861

## Literatúra

* 

## Referencie

* 

## Iné projekty

812